cyanic-selkie/wikianc huggingface dataset:
মরিশাস
ইতিহাস
আরব নাবিকেরা ১০ম শতক (আনুমানিক ৯৭৫ খ্রিস্টাব্দ) বা তার আগেই এবং ১৫শ শতকে সম্ভবত মালয় জাতির লোকেরা দ্বীপটি সম্পর্কে অবগত ছিল। ১৬শ শতকের শুরুতে (১৫০৭ সালে) এখানে ইউরোপ থেকে পতুর্গিজদের আগমন ঘটেছিল বলে নথিতে নিশ্চিত প্রমাণ আছে, কিন্তু তারা দ্বীপটিতে বসতি স্থাপন করেনি। ১৫৯৮ সালে ওলন্দাজরা দ্বীপটি নিজেদের নিয়ন্ত্রণে নেয়। তারা এটিকে নেদারল্যান্ডসের প্রশাসক নাসাউয়ে মরিসের নামে মরিশাস নামকরণ করে। ওলন্দাজরা দুইবার দ্বীপটিতে বসতি স্থাপনের চেষ্টা করে; প্রথমবার ১৬৩৮-৫৮ সময়কালে ও দ্বিতীয়বার ১৬৬৪-১৭১০ সালে। কিন্তু তাদের বসতি স্থাপনের চেষ্টা ব্যর্থ হয় এবং তারা জলদস্যুদের হাতে দ্বীপটি ছেড়ে দিয়ে ১৭১০ সালে চলে যায়। ১৭১৫ সালে ফরাসি পূর্ব ভারতীয় কোম্পানি দ্বীপটি নিজের নিয়ন্ত্রণে নেয়। তারা ১৭২১ সালে এটিকে ইল দ্য ফ্রঁস নামকরণ করে। ১৭৬৭ সালে ফ্রান্স সরকারের সমুদ্র মন্ত্রণালয় দ্বীপটির দায়িত্ব নেয়। ফরাসিরা আখের খামারে কাজ করার জন্য আফ্রিকান ক্রীতদাসদেরকে ধরে নিয়ে আসে এবং উপনিবেশটির অর্থনৈতিক উন্নতি ঘটে। ১৮১০ সালে নেপোলিয়নীয় যুদ্ধগুলির সময় যুক্তরাজ্যে দ্বীপটি দখল করে এবং ১৮১৪ সালের প্যারিস চুক্তির অধীনে তাদের কাছে আনুষ্ঠানিকভাবে দ্বীপটির নিয়ন্ত্রণ অর্পণ করা হয়। মরিশাসের পাশাপাশি রোদ্রিগেস, আগালেগা, সেন্ট ব্র্যান্ডন, ট্রোমেলিন দ্বীপ এবং চাগোস দ্বীপপুঞ্জগুলিকেও ব্রিটিশদের কাছে দিয়ে দেওয়া হয় এবং ১৯০৬ সাল পর্যন্ত সেশেলস দ্বীপপুঞ্জটিও ব্রিটিশদের নিয়ন্ত্রণে ছিল।  ট্রোমেলিনের উপরে মরিশাস ও ফ্রান্স উভয়ে সার্বভৌমত্ব দাবী করে আসছে, কেননা ১৮১৪ সালের প্যারিস চুক্তিতে এর উল্লেখ ছিল না। দ্বীপটির নাম বদলে পুনরায় মরিশাস রাখা হয় এবং ১৮৩৫ সালে ক্রীতদাস প্রথার অবসান ঘটলে যে শ্রমঘাটতি সমস্যা উদ্ভূত হয়, তা সমাধানের জন্য ব্রিটিশরা আখার খামারগুলির কৃষ্ণাঙ্গ ক্রীতদাসদেরকে ভারতীয় উপমহাদেশীয় চুক্তিবদ্ধ শ্রমিকদের দ্বারা প্রতিস্থাপন করে। এ কারণে ১৮৬১ সাল থেকে দ্বীপটির অধিবাসীদের সিংহভাগ ভারতীয় বংশোদ্ভূত। ১৯শ শতকের বীট থেকে উৎপন্ন থেকে চিনির প্রতিযোগিতার কারণে দ্বীপটির অর্থনীতিতে মন্দার সৃষ্টি হয়। ১৮৬৯ সালে সুয়েজ খাল উন্মুক্ত করে দেওয়া হলে এখানকার সামুদ্রিক নৌপরিবহন-সংক্রান্ত গুরুত্বও হ্রাস পায়। দ্বিতীয় বিশ্বযুদ্ধের পরে এখানে বেশ কিছু রাজনৈতিক ও অর্থনৈতিক সংস্কার সাধন করা হয়। ১৯৬৫ সালে মরিশাসের স্বাধীনতালাভের কিছু আগে যুক্তরাজ্য চাগোস দ্বীপপুঞ্জকে মরিশাস উপনিবেশ থেকে বিচ্ছিন্ন করে ফেলে, সেখানকার স্থানীয় অধিবাসীদেরকে উৎপাটন করে মরিশাসে পুনর্বাসন করে এবং সেখানে (বিশেষ করে দিয়েগো গার্সিয়া দ্বীপে) একটি যৌথ ব্রিটিশ-মার্কিন ভারতীয় মহাসামুদ্রিক সামরিক ঘাঁটি স্থাপন করে। ১৯৬৮ সালের ১২ই মে তারিখে এসে মরিশাস ব্রিটিশ কমনওয়েলথের অধীনে থেকে যুক্তরাজ্য থেকে স্বাধীনতা লাভ করে। ১৯৬৮ সাল থেকে ১৯৯১ সাল পর্যন্ত মরিশাস একটি সাংবিধানিক রাজতন্ত্র ছিল এবং দ্বীপটির নির্বাহী ক্ষমতা নামে ব্রিটিশ রাণী ও সেই সূত্রে তার প্রতিনিধি গর্ভনর জেনারেলের হাতে অর্পিত ছিল।। ১৯৯২ সালের মার্চ মাসে মরিশাস একটি রাষ্ট্রপতি শাসিত স্বতন্ত্র প্রজাতন্ত্র পরিণত হয়। এরপর দেশটির সরকার সফলভাবে অর্থনীতির বৈচিত্র্যায়ন সাধন করেছেন। দেশটি ব্রিটিশ কমনওয়েলথ, আফ্রিকীয়-মালাগাসি মরিশীয় অভিন্ন সংস্থা ও আফ্রিকান ঐক্য সংস্থার সদস্য। এছাড়া লোমে চুক্তির অধীনের মরিশাসের সাথে ইউরোপীয় ইউনিয়নের বিশেষ সম্পর্ক বিদ্যমান।
রাজনীতি ও সরকার
মরিশাস একটি সমাজকল্যাণমূলক রাষ্ট্র। সরকার সমস্ত নাগরিকের জন্য বিনামূল্যে সার্বজনীন স্বাস্থ্যসেবা ও প্রাথমিক থেকে উচ্চশিক্ষা স্তর পর্যন্ত বিনামূল্যে শিক্ষা প্রদান করে। এছাড়া ছাত্রছাত্রী, বৃদ্ধ নাগরিক ও শারীরিক প্রতিবন্ধীদের জন্য বিনামূল্যে পরিবহনের সুব্যবস্থা আছে। ২০১৯ সালে বিশ্ব শান্তি সূচক অনুযায়ী মরিশাস আফ্রিকার সবচেয়ে শান্তিপূর্ণ দেশের স্বীকৃতি লাভ করে। মরিশাস একমাত্র আফ্রিকান রাষ্ট্র যেটি মানব উন্নয়ন সূচকে  "অত্যন্ত উচ্চ" শ্রেণীতে স্থান করে নিয়েছে। অপেক্ষাকৃত অনুন্নত রোদ্রিগেস দ্বীপটি ২০০১ সাল থেকে স্বশাসিত।
জলবায়ু
মরিশাসের জলবায়ু ক্রান্তীয় জলবায়ু। তিনটি প্রধান ঋতু হলো: গ্রীষ্ম, বর্ষা ও শরৎ।
ভাষাসমূহ
ইংরেজি, ফরাসি, ক্রেওল, ভোজপুরি, তামিল, হিন্দি, মারাঠি, উর্দু, তেলুগু, ওড়িয়া, চীনা ইত্যাদি। বাংলা ।
ধর্মবিশ্বাস
হিন্দুধর্ম, খ্রিস্ট ধর্ম ও ইসলাম।
ইতিহাস
থাম্ব|দ্বিতীয় এলিজাবেথ ১৯৬৮ থেকে ১৯৯২ পর্যন্ত মরিশাসের রানী ছিলেন
২০২০
২০২০ সালের ২৫শে জুলাই তারিখে জাপানি মালিকানাধীন মালবাহী জাহাজ এমভি ওয়াকাশিও গতিপথ পরিবর্তন করে মরিশাসের কাছে একটি প্রবাল দ্বীপের চড়ায় আটকা পড়ে এবং সেটি থেকে প্রায় ১০০০ টন ওজনের ভারী তেল একটি পরিষ্কার উপহ্রদে নিঃসৃত হয়। দুর্ঘটনাস্থলটি অনেকগুলি সুরক্ষিত সামুদ্রিক বাস্তুতন্ত্র অঞ্চল ও একটি আন্তর্জাতিক গুরুত্ববিশিষ্ট জলাভূমির প্রান্তসীমায় অবস্থিত। ফলে এমভি ওয়াকাশিও তেল উপচে পড়ার ঘটনাটি পশ্চিম ভারতীয় মহাসাগরের ইতিহাসের সবচেয়ে নিকৃষ্ট পরিবেশগত বিপর্যয়গুলির একটি হিসেবে গণ্য করা হয়।
দাউদকান্দি উপজেলা
দাউদকান্দি উপজেলা বাংলাদেশের কুমিল্লা জেলার একটি প্রশাসনিক এলাকা।
অবস্থান ও আয়তন
দাউদকান্দি উপজেলার উত্তরে মেঘনা উপজেলা ও তিতাস উপজেলা, দক্ষিণে চাঁদপুর জেলার মতলব দক্ষিণ উপজেলা ও চাঁদপুর জেলার কচুয়া উপজেলা, পূর্বে চান্দিনা উপজেলা ও মুরাদনগর উপজেলা, পশ্চিমে মেঘনা নদী, চাঁদপুর জেলার মতলব উত্তর উপজেলা ও মুন্সীগঞ্জ জেলার গজারিয়া উপজেলা।
প্রশাসনিক এলাকা
দাউদকান্দি উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দাউদকান্দি থানার আওতাধীন।
ইতিহাস
১৫৬৪ খ্রিষ্টাব্দে সোলেমান কররানী বাংলাকে স্বাধীন রাষ্ট্র হিসেবে প্রতিষ্ঠা করেন এবং সম্রাট আকবরের বশ্যতা স্বীকার করে তার সাথে বন্ধুত্ব স্থাপন করেন। সোলেমান কররাণীর মৃত্যুর পর তার ছোট পুত্র দাউদকাররাণী সম্রাট আকবরের কর্তৃত্ব অস্বীকার করে।তারপর তিনি নিজের নামাংকিত মুদ্রা চালু করেন এবং নিজেকে বাংলার শাসক হিসাবে ঘোষণা করেন। ১৫৭৬ খ্রিষ্টাব্দে জুলাই মাসে সম্রাট আকবরের সাথে এক যুদ্ধে দাউদকাররাণী মৃত্যুবরণ করেন। কথিত আছে যে, দাউদকাররাণীর নামানুসারেই 'দাউদকান্দির'নামকরণ করা হয়। অন্য এক সূত্র হতে জানা যায় তাৎকালীন ব্রিটিশ পার্লামেন্টের আদেশক্রমে ১৭৭৮ খ্রিঃ মিঃজেঃস রেনেল কর্তৃক তৈরী বৃৃটিশ অধূষিত বাংলা ও বিহারের মানচিত্রে 'ডেভিড স্কাডি' নামক স্থানের নির্দেশনা রয়েছে। ইংরেজরা 'দাউদ' নামকে 'DEVID' এবং 'কান্দিকে' 'SKENDI' উল্লেখ করেছেন।
যোগাযোগ ব্যবস্থা
রাজধানী ঢাকা শহরের প্রাণকেন্দ্র গুলিস্থান পার্ক এর দক্ষিণ দিক থেকে সরাসরি দাউদকান্দি গৌরীপুরের বাস আছে অথবা রাজধানীর সায়দাবাদ বাস স্ট্যান্ড থেকে সরাসরি দাউদকান্দির বাস আছে।
ধীরজ সিং মৈরংথেম
ভারতীয় ফুটবল ক্লাব এআইএফএফ এলিটের যুব পর্যায়ের হয়ে খেলার মাধ্যমে ধীরজ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে মাত্র এক মৌসুমে ৬ ম্যাচে অংশগ্রহণ করার পর ২০১৮–১৯ মৌসুমে তিনি কেরল ব্লাস্টার্সে যোগদান করেছেন। কেরল ব্লাস্টার্সে এক মৌসুম অতিবাহিত করার পর এটিকের সাথে চুক্তি স্বাক্ষর করেছেন, যেখানে তিনি ১ ম্যাচে অংশগ্রহণ করেছেন। পরবর্তীকালে, তিনি মোহনবাগান সুপার জায়ান্টের হয়ে খেলেছেন। ২০২১–২২ মৌসুমে, তিনি মোহনবাগান সুপার জায়ান্ট হতে ভারতীয় ক্লাব গোয়ায় যোগদান করেছেন।
২০১৫ সালে, ধীরজ ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ধীরজ সিং মৈরংথেম ২০০০ সালের ৪ঠা জুলাই তারিখে ভারতের মণিপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ধীরজ ভারত অনূর্ধ্ব-১৭ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল গ্রুপ পর্ব শেষে কোন পয়েন্ট অর্জন করতে ব্যর্থ হয়ে গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে অংশগ্রহণ করেছিলেন।
আলাস্কা জার্নাল অব কমার্স
আলাস্কা জার্নাল অব কমার্স আলাস্কার অ্যাঙ্করেজ ভিত্তিক একটি মুদ্রণ এবং অনলাইন প্রকাশনা। ১৯৭৬ সালে এটি প্রতিষ্ঠিত হয় এবং ১৯৯৫ সালে মরিস কমিউনিকেশন্স এটি কিনে নেয়। অ্যাঙ্করেজ ডেইলি নিউজের বর্তমান মালিক বিঙ্কলে কো. জার্নালটি ২০১৮ সালে অধিগ্রহণ করেছিলেন।
আলাস্কা জার্নাল প্রতি বছর "টপ ৪০ আন্ডার ৪০" স্পনসর করে রাজ্যের তরুণ পেশাদারদের শনাক্ত করতে। প্রকাশনাটি অ্যাসোসিয়েটেড প্রেসের সদস্য।
ঐতিহ্যবাহী সালাফিবাদ
পক্ষপাতিত্ব এবং দল প্রত্যাখ্যান
দল ও দলাদলির প্রতি পণ্ডিত সালাফিবাদের অবস্থানের বিষয়ে, আবদ আল-আজিজ বিন বাজ তার মাজমুয়াতুল ফাতওয়াহ ওয়াল মাক্বালাত (ফতোয়া এবং নিবন্ধের সংগ্রহ)-তে এটিকে সংক্ষেপে উল্লেখ করেছেন, যেখানে তিনি বলেছেন:
"“আমরা আমাদের সকল ভাইদেরকে জ্ঞান ও উত্তম উপদেশের সাথে আল্লাহর দিকে আহ্বান করার এবং সর্বোত্তম পদ্ধতিতে তর্ক করার পরামর্শ দিই, যেমন আল্লাহ আদেশ দিয়েছেন যে সমস্ত লোকের সাথে এবং বিদআতীদের সাথে যদি তারা তাদের ধর্মবিরোধীতা প্রকাশ করে এবং তাদের নিন্দা করতে, তারা শিয়াই হোক না কেন বা অন্যকেউ; মুমিন যে কোন ধর্মদ্রোহিতা দেখে, তাকে আইনি উপায়ে তা করার ক্ষমতা অনুযায়ী তা নিন্দা করতে হবে। সদ্য প্রতিষ্ঠিত দলগুলোর সাথে সম্পৃক্ততার জন্য তাদের ত্যাগ করা বাধ্যতামূলক, এবং প্রত্যেকের জন্য আল্লাহর কিতাব ও তাঁর রসূল (ﷺ সাল্লাল্লাহু ‘আলাইহি ওয়া সাল্লাম)-এর সুন্নাতের অন্তর্ভুক্ত হওয়া এবং তাতে আন্তরিকতা ও ইখলাসের সাথে সহযোগিতা করা ওয়াজিব। আর এইভাবে তারা আল্লাহর দল থেকে এবং আল্লাহর দলের বৈশিষ্ট্যের মধ্যে রয়েছে যে, তারা আল্লাহর কিতাব, সুন্নাহ ও দাওয়াত ছাড়া অন্য কিছুর প্রতি পক্ষপাতিত্ব করে না এবং উম্মতের সালাফদের (পূর্বসূরীদের) মানহাজ বা পথ অনুসরণ করে সাহাবী ও তাদের অনুসারীদের (তাবেঈদের) থেকে। তারা সকল দল ও সকল সমিতিকে উপদেশ দেয় এবং তাদেরকে কিতাব (কুরআন) ও সুন্নাহ মেনে চলার আহ্বান জানায় এবং তাদের সামনে যে বিষয়ে মতভেদ আছে তা উপস্থাপন করে; তাদের সাথে যা কিছু একমত বা তাদের যেকোন একটি গ্রহণযোগ্য এবং সত্য তা বলে এবং যা তাদের বিরোধী তা ছেড়ে দিতে বলে। মুসলিম ব্রাদারহুড, (ইরাকের বিদ্রোহী গোষ্ঠী) আনসার আল-সুন্নাহ, জামাআতুশ শরীয়াহ, তাবলিগী জামাত, বা ইসলামের সাথে যুক্ত অন্যান্য সমিতি এবং দলগুলির মধ্যে কোনও পার্থক্য নেই। এইভাবে, শব্দটি একত্রিত হয়, লক্ষ্য একত্রিত হয়, এবং প্রত্যেকে এক দলে পরিণত হয়, আহলে সুন্নাহ ওয়াল-জামাআহ, যারা হিজবুল্লাহ (আল্লাহর দল) এবং এর সমর্থক এবং পৃষ্ঠপোষকদের পদচিহ্ন অনুসরণ করে থাকে। ইসলামী শরীয়া লঙ্ঘন করে কোন সংগঠন বা দলের প্রতি অসহিষ্ণু হওয়া জায়েজ নয়।"
এই বক্তব্যের সঙ্গে আল-আলবানী, ইবনে উসাইমীন এবং অন্যান্যরা সহ অধিকাংশ ফকীহ, পন্ডিত এবং ইলমী সালাফিবাদের আলেমগণ একমত।
রাজনৈতিক অংশগ্রহণের অভাব
ইলমী সালাফি আন্দোলনের রাজনৈতিক বক্তৃতাসমূহ শাসক ও সরকারকে "অভিভাবক" হিসাবে তার আনুগত্যের প্রতি ইতিবাচক মত প্রদান করে এবং এর শেখ এবং অনুসারীরা গণতন্ত্র, রাজনৈতিক বহুত্ববাদ এবং ক্ষমতা হস্তান্তরের বিষয়ে নেতিবাচক অবস্থান গ্রহণ করার মাধ্যমে রাজনৈতিক কাজে জড়িত হতে অস্বীকার করে, সাম্প্রতিক বছরগুলিতে শান্তিপূর্ণ বিক্ষোভ এবং প্রতিবাদ আন্দোলনের বিরুদ্ধে এই প্রবণতার সাথে যুক্ত আইনবিদদের দ্বারা জারি করা ফতোয়া থেকেও এটি স্পষ্ট। তাদের দ্বারা গৃহীত পরিবর্তনের পথটি হল তাসবিয়াত ও তারবিয়াত অর্থাত আত্মশুদ্ধি ও শিক্ষা, যেখানে সমাজকে দীর্ঘমেয়াদে প্রস্তুত করার জন্য কাজ করা উচিত যাতে ইসলামী রাষ্ট্র প্রতিষ্ঠা করা যায়। এই প্রস্তুতি মূলত প্রথাগত ও বাহ্যিক সমাজকে শুদ্ধ করার উপর ভিত্তি করে যা তারা উদ্ভাবন এবং বিচ্যুতির মধ্যে শ্রেণীবদ্ধ করে। আন্দোলনটিকে তার অবস্থান এবং ফতোয়া দ্বারা আলাদা করা হয়েছিল যা সর্বদা সরকারী নীতির সাথে সামঞ্জস্যপূর্ণ ছিল, যার বিনিময়ে তাদের মসজিদে কাজ করার, বক্তৃতা দেওয়ার এবং বাধা ছাড়াই শিক্ষা দেওয়ার সুযোগ দেওয়া হয়েছিল।
সশস্ত্র জিহাদ স্থগিত করা
বৈজ্ঞানিক সালাফিবাদ মুসলমানদেরকে ধৈর্য ধরতে এবং ইসলামের দেশে আক্রমণকারী অন্যায্য শত্রুকে গঠনমূলক সমালোচনার মাধ্যমে সংশোধন করার (ইহতিসাব) আহ্বান জানায়, অর্থাৎ, এটি মুসলমানদেরকে এই ধারণার ভিত্তিতে আল্লাহর আদেশের কাছে আত্মসমর্পণ করার আহ্বান জানায় যে আরব ও মুসলিম দেশগুলোতে বহিঃশত্রুর আক্রমণ একটি সুনিশ্চিত এবং অনিবার্য ভাগ্য, যা থেকে পালিয়ে যাওয়া যাবে না এবং যা মসীহ দাজ্জাল বের না হওয়া পর্যন্ত তা বন্ধ করা যাবে না।
তকমা
বৈজ্ঞানিক সালাফিবাদের আইনবিদরা মনে করেন যে "বৈজ্ঞানিক সালাফিবাদ" শব্দটি ইসলামিক বিশ্বের রাজনৈতিক দলগুলির অন্তর্গত মিডিয়া দ্বারা সৃষ্ট একটি মিডিয়া ধর্মদ্রোহিতা ছাড়া আর কিছুই নয়, কারণ সালাফী পদ্ধতির পণ্ডিতরা এই শব্দটিকে গ্রহণ করেন না, কিন্তু এই সালাফপন্থী আন্দোলনটি বৈজ্ঞানিক সালাফিবাদ নামে পরিচিত হয়ে ওঠে এবং সেখানে তারা ধর্ম ও রাজনীতিকে আলাদা করার কারণে এটিকে ধর্মনিরপেক্ষ সালাফিবাদ বলে, এবং বিদেশীদের দখল থাকা সকল স্থানে সশস্ত্র জিহাদের বিরুদ্ধে অবস্থানের কারণে এটিকে সম্প্রতি মার্কিন সালাফিবাদ বলা হচ্ছে।
মোহাম্মদ খলিলুর রহমান
'''মো. খলিলুর রহমান''' (জন্ম: অজানা, - মৃত্যু: ১৯৯৮ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
খলিলুর রহমান জন্ম শরীয়তপুর জেলার ভেদেরগঞ্জ উপজেলার কোড়ালতলী গ্রামে। তার বাবার নাম খবিরউদ্দীন দেওয়ান এবং মায়ের নাম আম্বিয়া খাতুন। তার স্ত্রীর নাম খাদিজা বেগম। তাঁদের দুই মেয়ে ও চার ছেলে।
কর্মজীবন
খলিলুর রহমান চাকরি করতেন ইপিআরে। ১৯৭১ সালে কর্মরত ছিলেন চুয়াডাঙ্গা ইপিআর উইংয়ের অধীনে মেহেরপুর সীমান্তে। তখন তার পদবী ছিল হাবিলদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধ শেষে যুদ্ধ করেন ৮ নম্বর সেক্টরের লালবাজার ও শিকারপুর সাব-সেক্টরে। তিনি প্রশিক্ষক হিসেবেও কাজ করেন।
মুক্তিযুদ্ধে ভূমিকা
মুক্তিযোদ্ধাদের একটি দল পাকিস্তানি সেনাবাহিনীর হাতে অবরুদ্ধ। সীমান্তের ওপারে যখন এই খবর এল, তখন রাত। মুক্তিযোদ্ধাদের শিবিরে চরম উত্তেজনা। অবরুদ্ধ মুক্তিযোদ্ধাদের উদ্ধারের দায়িত্ব পড়ল স্পেশাল প্লাটুনের ওপর। গভীর রাতেই ভারতের নদিয়া জেলা র বেতাই থেকে মুক্তিযোদ্ধারা রওনা হলেন বাংলাদেশে। মাথাভাঙা নদী পার হয়ে তারা ধর্মদহের চরে নামলেন। নদীর পশ্চিম পাশে বেতাইয়ে ছিলেন মো. খলিলুর রহমানসহ মুক্তিযোদ্ধা ২৫ জন। মুক্তিযোদ্ধারা অবরুদ্ধ হয়েছেন মহেশকুন্ডিতে। কুষ্টিয়া জেলার দৌলতপুর থানার অন্তর্গত মহেশকুন্ডি। সেখানে আছে সীমান্তচৌকি। এর পার্শ্ববর্তী স্থান—উত্তরে নারায়ণপুর, পূর্বে ডামারকা, দক্ষিণে ধর্মদহ ও পশ্চিমে ভারত। ধর্মদহ চরের অদূরে প্যারাকপুর সীমান্তচৌকি। তার পেছনে ইসলামপুর ও মহেশকুন্ডি গ্রাম। মহেশকুন্ডিতে সড়কপথে যেতে হলে আগে যেতে হবে তেকালা বাজার। সেখানেও আছে পাকিস্তানিদের সজাগ দৃষ্টি। ধর্মদহের চরে স্পেশাল প্লাটুনের মুক্তিযোদ্ধারা দুটি দলে বিভক্ত হলেন। একটি দলের নেতৃত্বে থাকলেন মো. খলিলুর রহমান। অপর দলের নেতৃত্বে আবুল খায়ের। তারা সিদ্ধান্ত নিলেন মো. খলিলুর রহমান তার দল নিয়ে প্যারাকপুর আক্রমণ করবেন। আবুল খায়ের আক্রমণ করবেন তেকালা বাজার হয়ে মহেশকুন্ডিতে। মো. খলিলুর রহমান সহযোদ্ধাদের নিয়ে নদীতে নেমে স্রোতের অনুকূলে সাঁতরে প্যারাকপুর রওনা হলেন। এই পথও বেশ বিপজ্জনক। প্যারাকপুরে নদীর পার ঘেঁষে আছে দুটি বাংকার। পাকিস্তানিরা ওই বাংকারে অবস্থান করে ২৪ ঘণ্টা নদীতে নজরদারি রাখে। ভোর হয় হয়। এমন সময় মো. খলিলুর রহমান সহযোদ্ধাদের নিয়ে পৌঁছালেন ওই বাংকারের কাছে। মুক্তিযোদ্ধারা নদী থেকে নিঃশব্দে তীর বেয়ে উঠে অতর্কিতে হামলা চালালেন বাংকারে। কোনো গুলি খরচ নয়, বেয়নেট চার্জ করে তারা হত্যা করলেন বাংকারে থাকা পাকিস্তানি রক্ষীদের। প্যারাকপুরে ছিল অল্প কয়েকজন পাকিস্তানি। একই কায়দায় মুক্তিযোদ্ধারা তাদেরও ঘায়েল করলেন। পাকিস্তানিরা প্রতিরোধের কোনো সুযোগই পেল না। ওদিকে মুক্তিযোদ্ধাদের অপর দলটি মহেশকুন্ডিতে আক্রমণ করেছে। একটু পর খলিলুর রহমান সহযোদ্ধাদের নিয়ে পেছন দিক দিয়ে সেখানে আক্রমণ চালালেন। তখন সকাল হয়ে গেছে। মুক্তিযোদ্ধাদের দ্বিমুখী আক্রমণে হতাহত হলো অনেক পাকিস্তানি সেনা। পাকিস্তানি সেনা ও সহযোগী মিলে মহেশকুন্ডিতে ছিল অনেক। তাদের পাল্টা আক্রমণে মুক্তিযোদ্ধাদেরও বেশ ক্ষয়ক্ষতি হলো। এতে খলিলুর রহমান ও তার সহযোদ্ধারা দমে গেলেন না। সাহসিকতার সঙ্গে যুদ্ধ করে আটকে পড়া বেশির ভাগ মুক্তিযোদ্ধাকে উদ্ধার করেন। তাঁদের সাহসিকতায় বেঁচে যায় অনেক প্রাণ। মহেশকুন্ডির যুদ্ধ ছিল উল্লেখযোগ্য এক লড়াই। সেদিন যুদ্ধে মুক্তিযোদ্ধাদের হাতে অনেক পাকিস্তানি সেনা ও তাদের সহযোগী নিহত হয়। অনেকে মুক্তিযোদ্ধাদের কাছে আত্মসমর্পণ করে।
২০০৯ বাংলাদেশ জাতীয় ফুটবল দলের ফলাফল
এই নিবন্ধটি ২০০৯ সালে বাংলাদেশ জাতীয় ফুটবল দলের ফলাফলের বিবরণ।
হারউইগ কোগেলনিক
জীবনী
কোগেলনিক ১৯৩২ সালের ২রা জুন অস্ট্রিয়ার গ্রাজে জন্মগ্রহণ করেন। তিনি ১৯৫৫ সালে ডিপ্লোমা ইঞ্জিনিয়ারিং ডিগ্রি অর্জন করেন। তিনি ১৯৫৮ সালে তড়িত প্রকৌশলে অর্জন করেন ডক্টর অব টেকনোলজি ডিগ্রি। তিনি ১৯৬০ সালে অক্সফোর্ড বিশ্ববিদ্যালয় থেকে পিএইচডি/ডিফিল ডিগ্রি অর্জন করেন। তিনি ১৯৬১ সালে মার্কিন যুক্তরাষ্ট্রের বেল ল্যাবরেটরিজ গবেষণাগারে যোগদান করেন। তিনি ১৯৭১ সালে ডিস্ট্রিবিউটেড-ফীডব্যাক লেজার উদ্ভাবন করেন। তিনি ৩৪টি / ৩৫টি / ৪৭টি প্যাটেন্টের অধিকারী। তার প্রকাশনায় রয়েছে ৮৫টি / ১৩০টি গবেষণাপত্র।
হক নওয়াজ ঝংভি
হক নওয়াজ ঝংভি ( উর্দু:حق نواز جھنگوی, ১৯৫২ — ১৯৯০ ) ছিলেন একজন পাকিস্তানি ইসলামি পণ্ডিত ও রাজনীতিবিদ। তিনি ১৯৮৫ সালের ৬ সেপ্টেম্বর আঞ্জুমানে সিপাহে সাহাবা প্রতিষ্ঠা করেন।
প্রারম্ভিক জীবন
হক নওয়াজ ঝংভি ১৯৫২ সালে পাকিস্তানের পাঞ্জাব প্রদেশের ঝং জেলার চেলা নামক গ্রামে জাত-সিপ্রা বংশে জন্মগ্রহণ করেন। তার পিতার নাম ওয়ালী মুহাম্মদ, তিনি অল্প পরিমান জমির মালিক ছিলেন। তিনি ক্বিরাত ও আরবি ব্যাকরণ অধ্যয়নের পূূূূর্বে দুই বছরে কুরআন মুখস্থ করেছিলেন। উচ্চশিক্ষার জন্য তিনি জামিয়া দারুল উলুম কাবিরওয়ালায় ৫ বছর এবং মুলতানের জামিয়া খায়রুল মাদারিসে সাত বছর অতিবাহিত করেন। তিনি ১৯৭১ সালে খায়রুল মাদারিস থেকে দাওরায়ে হাদিস ( মাস্টার্স ) সমাপ্ত করেন।
কর্ম জীবন
শিক্ষাজীবন সমাপ্তির পর তিনি জমিয়তে উলামায়ে ইসলামে যোগদান করেন এবং ১৯৭২ টোবা টেক সিং মসজিদে ইমামের দায়িত্ব পান। ১৯৭৩ সালে তিনি ঝং সদরের মহল্লা পিপলিয়ানওয়ালা মসজিদে ইমাম ও খতিব হিসেবে নিযুক্ত হন।
সেন্ট্রাল পার্ক ডার্ক
সেন্ট্রাল পার্ক ডার্ক হল ২০২১ সালের রোমাঞ্চকর মার্কিন চলচ্চিত্র, যার রচয়িতা এবং পরিচালক হলেন সাইবিল লেক।
হক নওয়াজ ঝংভি
কর্ম জীবন
১৯৭৯ সালের ইরানি বিপ্লবের পরে, শিয়া চিন্তাধারা প্রচারের অভিযোগ এনে তিনি ইরানের উপর আক্রমণ শুরু করে। তিনি শিয়া ইসলাম ও বেসামরিক নাগরিকদের পাশাপাশি ইরানের সর্বোচ্চ ধর্মীয় নেতা আয়াতুল্লাহ খোমেনির বিরুদ্ধেও তার আক্রমণ পরিচালনা করেছিলেন। স্থানীয়ভাবে তিনি শাহ জাহনা পরিবার এবং জেলা প্রশাসনকে লক্ষ্য করে স্থানীয় বাসিন্দাদের মধ্যে অত্যন্ত জনপ্রিয় হয়ে ওঠেন।
তিনি স্থানীয় শিয়াদের বিরুদ্ধে সোচ্চার হয়েছিলেন এবং শিয়া বিরোধী প্রচারণা শুরু করার কারণে সুন্নিদের মধ্যে জনপ্রিয় হয়ে উঠেছিলেন। তিনি ১৯৮৫ সালের ৬ সেপ্টেম্বর ঝং জেলায় আঞ্জুমানে সিপাহে সাহাবা প্রতিষ্ঠা করেছিলেন।
মৃত্যু
১৯৯০ সালের ২৩ ফেব্রুয়ারি অজ্ঞাত জঙ্গিরা তাকে খুন করেছিল। অনেকেই একে শিয়া জঙ্গি হিসেবে ধারণা করেন।
উত্তরাধিকার
সিপাহে সাহাবা পাকিস্তানের সদস্য রিয়াজ বাসরা ও আকরাম লাহোরি ১৯৯৬ সালে ঝংভির নামানুসারে তাদের নিজস্ব সংগঠন লস্কর-ই-ঝংভি গঠন করেন, যা পাকিস্তানের সবচেয়ে মারাত্মক সাম্প্রদায়িক দলগুলির একটি।
মাসউদ আজহার : একজন চরমপন্থী পাকিস্তানি ইসলামি পণ্ডিত, তার কর্মকাণ্ডের জন্য তিনি ভারতের “মোস্ট ওয়ান্টেড” ব্যক্তিদের একজন। তাকে “ঝংভির পুরানো ভক্ত” হিসেবে বর্ণনা করা হয়।
তার ছেলে মাসরুর নওয়াজ ঝংভিও একজন রাজনীতিবিদ এবং তার পিতার উত্তরাধিকার অব্যাহত রাখতে চান। কিন্তু শিয়াদের ক্ষেত্রে নিজেকে কম সাম্প্রদায়িক হিসেবে বর্ণনা করেন।
লেবুজাতীয় ফলের তালিকা
এটি লেবুজাতীয় ফলের একটি তালিকা:
ডোডা জেলা
ডোডা জেলা হল ভারতের জম্মু ও কাশ্মীরের একটি জেলা। জেলা সদর হল ডোডা শহর।
জনসংখ্যার উপাত্ত
২০১১ সালের আদমশুমারি অনুসারে ডোডা জেলার জনসংখ্যা ৪,০৯,৯৬৩ জন। জেলাটির প্রতি বর্গকিলোমিটারে জনসংখ্যার ঘনত্ব ৪৬ জন। ২০০১-এর দশকে এর জনসংখ্যা বৃদ্ধির হার ছিল ২৮.০০%। ডোডা জেলার লিঙ্গ অনুপাত রয়েছে প্রতি ১,০০০ পুরুষ প্রতি ৯১৯ জন মহিলা এবং এর সাক্ষরতার হার ৬৪.৬৮%।
নগর/গ্রামীণ জনসংখ্যা
২০১১ সালের আদমশুমারি অনুসারে ডোডা জেলার ৯২.০৩% জনগোষ্ঠী গ্রামে বাস করে। ডোডা জেলার গ্রামীণ অঞ্চলে মোট জনসংখ্যা ৩,৭৭,২৪৭ জন, যার মধ্যে পুরুষ এবং মহিলার সংখ্যা যথাক্রমে ১৯৫,৪৩০ এবং ১৮১,৮১৭ জন। ডোডা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৩০ জন মহিলা। যদি ডোডা জেলার শিশু লিঙ্গের অনুপাতের তথ্য বিবেচনা করা হয়, তবে ১০০০ ছেলেদের প্রতি ৯৩৯ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৬৭,২০৭ জন, যার মধ্যে ছেলে ৩৪,৬৫৯ জন এবং মেয়ে ৩২,৫৪৮ জন।
গৃহহীন
২০১১ সালে জম্মু ও কাশ্মীরের ডোডা জেলায় মোট ১২ পরিবার ফুটপাতে বা গৃহহীনভাবে বাস করে। ২০১১ সালের আদমশুমারির সময় গৃহহীনভাবে বসবাসকারীদের সংখ্যা ৫৩ জন। এটি উধমপুর জেলার মোট জনসংখ্যার প্রায় ০.০১%।
গ্রেস কটেজ, কৃষ্ণনগর
ইতিহাস
কাজী নজরুল ইসলাম তার বন্ধু হেমন্ত সরকারের আমন্ত্রণে কৃষ্ণনগরে আগমনের পর ১৯২৬ সালের ৩ জানুয়ারি হতে শহরের গোলাপট্টিতে হেমন্তের বাড়িতে অবস্থান করেন। একই বছর নজরুল গ্রেস কটেজ ভাড়া নেন। এখানে তিনি ১৯২৬ সালের জুন হতে ১৯২৮ সালের ডিসেম্বর পর্যন্ত পরিবারসহ অবস্থান করেন। এবাড়িতে তার সন্তান বুলবুলের জন্ম হয় এবং তার মা জাহেদা খাতুন মৃত্যুবরণ করেন।
ব্রিটিশ আমল হতে গ্রেস কটেজ কৃষ্ণনগরের একটি বৈদ্যুতিক শক্তি উৎপাদন ও সংরক্ষণ কেন্দ্রের অংশ। একতলা ভবনটি কমপ্লেক্সের ভিতরে শক্তি উৎপাদন কেন্দ্রের এক কোনায় অবস্থিত। সংস্কারের পর, ২০১২ সালের ২৫ আগস্ট ওয়েস্ট বেঙ্গল হেরিটেজ কমিশন ভবনটিকে রাজ্যের ঐতিহ্যের মর্যাদা দেয়। এখানে একটি পাঠাগার আছে।  'সুজন বাসর' নামক একটি সাংস্কৃতিক সংস্থা বর্তমানে কটেজটির দেখভাল করে।
বাংলা সংস্কৃতি
গ্রেস কটেজ বাংলা সংস্কৃতির জন্য উল্লেখযোগ্য এবং কাজী নজরুল ইসলামের স্মৃতিধন্য ভবন। নজরুল দারিদ্র, ফণী-মনসা, সাম্যবাদী, পূবের হাওয়া'র মত বিখ্যাত কবিতাসমূহ, কাব্যগ্রন্থ এবং মৃত্যুক্ষুধা  উপন্যাস এখানে থাকাকালীন রচনা করেন।  ‘মৃত্যুক্ষুধা’য় এই বাড়ি এবং কৃষ্ণনগরের পরিচয় আছে। এই বাড়িতে নজরুলের হাতে বাংলা ভাষায় প্রথম গজল সৃষ্টি হয়।
সাধনা স্থাপক
সাধনা স্থাপক (साधना स्थापक) একজন ভারতীয় রাজনীতিবিদ। তিনি গন্দরওয়ারা জেলার নরসিংহপুর, মধ্য প্রদেশ আসনের প্রাক্তন বিধায়ক। তিনি ১৯৯৮ থেকে ২০০৩ পর্যন্ত বিধায়ক ছিলেন। ২০০৩ সালের নির্বাচনে তিনি গোবিন্দ সিং প্যাটেলের কাছে পরাজিত হন। ২০০৮ সালের নির্বাচনে এবং ২০১৮ সালের মধ্যপ্রদেশ বিধানসভা নির্বাচনে নির্বাচিত হয়েছিলেন।  তিনি ভারতীয় জাতীয় কংগ্রেসের অন্তর্ভুক্ত।
বতসোয়ানায় শিশুশ্রম
আইএলও'র আন্তর্জাতিক শিশুশ্রম দূরীকরণ কর্মসূচি (আইপেক) বতসোয়ানায় শিশুশ্রমের সবচেয়ে খারাপ রূপ দূর করার সাহায্যকল্প (টিইসিএল) কর্মসূচি দেশকে অর্থায়ন করেছে। ২০০৪ সালে বতসোয়ানার শিশুশ্রমের সবচেয়ে খারাপ রূপ দূর করার সাহায্যকল্প (টিইসিএল) কর্মসূচি তত্ত্বাবধান করতে শিশুশ্রম বিষয়ক উপদেষ্টা কমিটি (পিএসিসি) প্রতিষ্ঠিত হয়েছিল। কিছু গবেষণায় বতসোয়ানাতে শিশুশ্রমের বিষয়ে বিতর্কিত অবস্থান রয়েছে। ২০০৬ সালে ইভা প্রসেক তার বতসোয়ানার শিশুশ্রম বিষয়ক আলোচনা নথিতে বলেছেন, "শিশুশ্রম মোকাবেলার জন্য নির্দিষ্ট সময়সীমার কৌশল এবং শিশুশ্রমের সবচেয়ে খারাপ রূপগুলি বিশেষভাবে বিকশিত হয়নি"।
বতসোয়ানায় শিশুশ্রমের বর্তমান ফলাফল
মার্কিন যুক্তরাষ্ট্রের শ্রম বিভাগ বতসোয়ানায় শিশুশ্রমের বিষয়ে একটি গবেষণা চালিয়েছে এবং ফলাফল প্রকাশ করেছে। মার্কিন যুক্তরাষ্ট্রের শ্রম বিভাগ তাদের শিশুশ্রম এবং জোরপূর্বক শ্রম ২০১৮ প্রতিবেদনে বতসোয়ানার জন্য বলেছে যে, "বতসোয়ানা ২০১৮ সালে শিশুশ্রম নির্মূলের দিকে ন্যূনতম অগ্রগতি অর্জন করেছে"। মার্কিন যুক্তরাষ্ট্রের শ্রম বিভাগ আরও বলেছে যে, "বতসোয়ানা সবচেয়ে খারাপ ধরনের শিশুশ্রমের সাথে জড়িত, যার মধ্যে রয়েছে বাণিজ্যিক যৌন শোষণ, গবাদি পশুর জোরপূর্বক শ্রম এবং বাধ্যতামূলক গৃহস্থালি কাজ, প্রত্যেকটি কখনও কখনও মানব পাচারের ফলে হয়ে থাকে"। মার্কিন যুক্তরাষ্ট্রের শ্রম বিভাগের বিবৃতি অনুযায়ী, বতসোয়ানায় আইনী ব্যবস্থায় ফাঁকফোকর এবং দুর্বলভাবে পরিচালিত সামাজিক উদ্যোগের সাথে সাথে শিশুশ্রমের সমসাময়িক হিসাব পাওয়া গেছে।
কারণসমূহ
আন্তর্জাতিক শ্রম সংস্থার হিসাব মতে, শিশুরা "বেঁচে থাকার জন্য কাজ করে" এবং অন্যান্য কারণে যা তাদের স্বাধীনভাবে কাজ করার ক্ষমতাকে দমন করেছে। ভৌগোলিক অবস্থান, জনসংখ্যা এবং দারিদ্র্যের মতো অন্তর্নিহিত কারণগুলি বতসোয়ানায় শিশুশ্রমের কিছু কারণ।
ভৌগোলিক
বতসোয়ানা আফ্রিকার দক্ষিণ-পশ্চিম বিভাগে অবস্থিত একটি 'স্থলবেষ্টিত' দেশ। সোনিয়া ভলোত্রা তার OECD সোশ্যাল, এমপ্লয়মেন্ট এবং মাইগ্রেশন ওয়ার্কিং পেপারস স্টাডিতে বলেছে যে "স্থবির অর্থনৈতিক বৃদ্ধি, এইচআইভি/এইডস, সংঘাত, দুর্ভিক্ষ এবং দুর্বল স্বাস্থ্যবিধির কারণে উপ-সাহারা আফ্রিকায় শিশুশ্রমের সমস্যা বেড়েছে"। ২০১৬ সালে গ্লোবাল এস্টিমেটস অফ চাইল্ড লেবার আইএলও -এর প্রতিবেদনে বলা হয়েছে যে, "প্রতি পাঁচজন আফ্রিকান শিশুর মধ্যে একজন শিশুশ্রমের মুখোমুখি হয়"। প্রতিবেদনে বলা হয়েছে যে, এই মহাদেশে ৭২.১ মিলিয়ন শিশুশ্রমিক হিসাবে কাজ করে এবং ৩১.৫ মিলিয়ন বিপজ্জনক অবস্থায় কাজ করে, যা অন্যান্য অঞ্চলের তুলনায় দ্বিগুণেরও বেশি। ২০১৬ সালের গ্লোবাল এস্টিমেটস অব চাইল্ড লেবার আইএলও রিপোর্টের ফলাফল থেকে জানা যায় যে, মহাদেশ জুড়ে কৃষি খাতে শিশুশ্রমিকদের ৮৫% পারিবারিক উদ্যোগে এবং খামারে কাজ করে, প্রাথমিকভাবে বাণিজ্যিক কৃষিকাজ বা গবাদিপশু পালনে জড়িত। তদুপরি, আফ্রিকান সম্প্রদায়ের ঐতিহ্যবাহী পন্থায় দেখা গেছে যে শিশুরা কর্মক্ষেত্রে প্রবেশের জন্য বিদ্যালয়ে পড়াশোনা ছেড়ে দেয়। এটি আফ্রিকান প্রেক্ষাপটে পশ্চিমা পদ্ধতির বিপরীতে জীবন এবং শারীরিক দক্ষতার বিকাশের জন্য দেখা যায়। এর একটি উদাহরণ হল, উপ-সাহারা আফ্রিকার দেশ তানজানিয়ায় গ্রামীণ 'পারের' লোকদের মধ্যে দেখা যায়, যেখানে ৫ বছর বয়সী ছেলেমেয়েদের দিয়ে ফসলের চাষ করা হয়।
বতসোয়ানায় সংক্রমণ
একটি সামগ্রিক আফ্রিকান প্রেক্ষাপট থেকে শিশুশ্রমের সমস্যাগুলির একটি সংক্রমণ বতসোয়ানায় দেখা যায়। মার্কিন যুক্তরাষ্ট্রের শ্রম বিভাগ ২০১০ সালে তাদের শিশুশ্রমের খারাপ রূপ প্রতিবেদনে বলেছে যে, পরিবার এবং সম্পদ বণ্টনের জন্য একটি দুর্বল অর্থনৈতিক দৃষ্টিভঙ্গি শিশুদের শ্রমশক্তিতে একীভূতকরণকে অনেক ক্ষেত্রে প্রভাবিত করে যেমন "গ্রামাঞ্চলের বাবা-মা তাদের সন্তানদের শহরে পাঠায় ধনী পরিবারের সাথে বসবাস করতে এবং গৃহকর্মী হিসেবে কাজ করার জন্য"। প্রতিবেদনটি আরও প্রতিষ্ঠিত করে যে, অনেক শিশু বিপজ্জনকভাবে কৃষিকাজে নিয়োজিত, যেখানে শিশুরা "সঠিক খাদ্য ও আশ্রয় ছাড়া দিনের পর দিন বিচ্ছিন্ন এলাকায় গবাদি পশুর পাল পরিচালনা করে"। বতসোয়ানা শিশুদের বাণিজ্যিক যৌন শোষণের একটি প্রধান উৎস এবং গন্তব্যস্থল। দরিদ্র শিশুদের শ্রমিক হিসেবে বাধ্য করা হয় এবং মহাসড়কে ও ট্রাক চালকদের মাধ্যমে গ্রাহকদের কাছে পাচার করা হয়।
সম্প্রদায়
বতসোয়ানা সান সম্প্রদায় এবং ওকাভাঙ্গো ডেল্টা সম্প্রদায়ের মতো অনেক জাতিগোষ্ঠীর বাসস্থান। মাত্যস বান তার প্রবন্ধে বতসোয়ানায় শিশুদের অধিকার উপলব্ধি করে বলেছেন যে, এই সম্প্রদায়গুলি "দূরবর্তী বাস্তুচ্যুত হওয়ায় বা সমাজচ্যুত হিসাবে বিবেচিত হওয়ার কারণে অনগ্রসর এবং দুর্বল"। সান সম্প্রদায় একটি সংখ্যালঘু জাতিগত গোষ্ঠী, যারা দূরবর্তী স্থানে বসবাস করে, মূল ভূখণ্ডের পরিষেবা থেকে দূরে থাকে, যা শিশুদের ক্ষেত্রে সামাজিক-সুরক্ষার সমস্যা সৃষ্টি করেছে। এই সম্প্রদায়ের শিশুদের শিক্ষার মতো পরিষেবাগুলিতে প্রবেশাধিকার হ্রাস করেছে এবং প্রাথমিকভাবে পারিবারিক উদ্যোগ ও খামারগুলিতে ভূমিকায় নেওয়ার জন্য বা যৌন শোষণ এবং পাচারের জন্য উন্মুক্ত রেখেছে।
জনমিতির পরিবর্তন
জনসংখ্যার পরিবর্তন নির্দিষ্ট পরিস্থিতিতে সন্তুষ্ট করার জন্য মানুষের সামাজিক আচরণ এবং কর্মের পরিবর্তনকে প্রতিফলিত করে। বতসোয়ানায় অভ্যন্তরীণ সম্পদ বণ্টন, পিতামাতার বিনিয়োগ এবং গৃহস্থালির প্রয়োজনীয়তার মাধ্যমে জনসংখ্যার পরিবর্তন শিশুদের ব্যক্তিগত এবং গৃহস্থালির প্রয়োজনে কাজ করতে দেখা গেছে, তাদের বিদ্যালয় থেকে বাদ দেওয়া হয়েছে এবং "ক্ষুদ্র উদ্যোক্তা" থেকে উত্তীর্ণ করা হয়েছে। ক্যালডওয়েল সম্পদ তত্ত্ব (১৯৮২) প্রতিফলিত করে যে, কীভাবে দেশে ঊর্ধ্বমুখী নিট প্রবাহ সম্পদ, যেমন গ্রাম্য কৃষকদের মাধ্যমে, বৃদ্ধ বয়সীদের যত্ন এবং রাজনৈতিক মর্যাদাকে সন্তুষ্ট করার জন্য প্রজননের উচ্চ হারের দিকে ঝুঁকেছে। উচ্চ প্রজনন হার তাদের সন্তানদের প্রতি পিতামাতার বিনিয়োগ এবং পড়াশোনার মতো তাদের কার্যক্রমকে ব্যাপকভাবে প্রভাবিত করে। পরিবারের সম্পদ এবং শিশুদের প্রতি সম্পদের সীমিত বণ্টন শিশুশ্রমের জন্ম দেয়। বতসোয়ানার ওকাভাঙ্গো ডেল্টা সম্প্রদায়ের অভ্যন্তরীণ সম্পদ বণ্টনের প্রভাব অনুসন্ধান করা যেতে পারে। ১৯৯২ সালে সম্প্রদায়ের পাঁচটি জাতিগত গোষ্ঠীর উপর একটি গবেষণায় প্রতিফলিত হয় যে, ১২২ জন শিশুর মধ্যে ২০ জন বিদ্যালয়ে পড়েছিল, যার মধ্যে ১৫ জনকে ৩০ কিলোমিটার বা আরও বেশি পথ ভ্রমণ করতে হয়েছিল, যার ফলে স্থানীয় অর্থনীতিতে গরু, দুধ এবং শস্যদানা বন্ধ হয়ে গিয়েছিল। জন বক তার "বিবর্তনীয় জনসংখ্যা এবং আন্তঃ পরিবার সময় বণ্টন" গবেষণায় শিশু শিক্ষা এবং শ্রমে অংশগ্রহণের ক্ষেত্রে সময় এবং সম্পদ বণ্টনের পারস্পরিক সম্পর্ক খুঁজে পান।
দারিদ্র্যতা
দারিদ্র্য এমন একটি অবস্থা যেখানে একটি জনগোষ্ঠী বা ব্যক্তিদের মৌলিক প্রয়োজনীয়তা এবং আর্থিক সম্পদের উপলব্ধির অভাব রয়েছে যাতে ন্যূনতম জীবনযাত্রা বজায় থাকে। বতসোয়ানায় দারিদ্র্যসীমার নিচে বসবাসকারী পরিবারের হার ৩৬.৭%, যা দেখে তরুণদের হতাশ করেছিল। ২০১২ সালে শ্রম ও স্বরাষ্ট্র বিষয়ক মন্ত্রী পিটার সিল বিদ্যালয় পরিদর্শন করেন এবং বিদ্যালয়ে না যাওয়ার বিষয়ে ১২ বছর বয়সী বিদ্যালয় না যাওয়া একজন ছাত্রের সাথে কথা বলেন। রেকর্ড করা প্রতিক্রিয়াটি ছিল "লেহুমা কে লোনে লে লে এনটিরেলেং গোরে কে তলোজেলা সেকোলো, কে বোলাওয়া কে তালালা" (দারিদ্র্য আমাকে স্কুল থেকে বের করে দিয়েছে, আমি ক্ষুধায় ভুগছি)। নেতিবাচক সামষ্টিক অর্থনৈতিক সূচকগুলি শিশু-ভিত্তিক উদ্যোগের প্রতি বাজেট বরাদ্দের অদক্ষতাকে প্রভাবিত করেছে। ইভা প্রসেক ২০০৬ সালে তার বতসোয়ানার শিশুশ্রম বিষয়ক আলোচনা নথিতে তদন্ত করে যে, গ্রামীণ এবং প্রত্যন্ত এলাকার শিশুরা দুর্বল। প্রসেক বলেছেন যে, সান সম্প্রদায়ের মতো গ্রামীণ গোষ্ঠীর শিশুরা উচ্চ নিরক্ষরতা হারের কারণে দারিদ্র্যের উচ্চ মাত্রায় সম্মুখীন হয়, তাদের পরিবারকে সহায়তা করার জন্য শ্রমশক্তিতে যোগদানের প্রবণতা থাকে কারণ তারা "সাংঘর্ষিক সাংস্কৃতিক প্রত্যাশার মধ্যে ধরা পড়েছে"। ঋণের সমস্যা এবং আর্থিক সীমাবদ্ধতার ফলে শিশুরা শ্রমক্ষেত্রে ভূমিকা নিতে পারে।
ব্যাপ্তি এবং প্রসার
মার্কিন যুক্তরাষ্ট্রের পররাষ্ট্র দপ্তর তাদের ২০১৭ বতসোয়ানা মানবাধিকার প্রতিবেদনে বলেছে যে ইস্যুটির ব্যাপক স্কেল দেখেছে "দেশের শিশুরা সবচেয়ে খারাপ ধরনের শ্রমের সাথে জড়িত" যার মধ্যে রয়েছে: বাণিজ্যিক যৌন শোষণ, কৃষি এবং জোরপূর্বক গৃহকর্ম। শ্রম ও স্বাস্থ্য মন্ত্রণালয় খামারে কাজ করা ১৫ বছরের কম বয়সী ২৫০০০ শিশুর হিসাব তৈরি করে। ধনী পরিবারে গৃহস্থালির কাজ করা ১৫০০ জনের হিসাবও করা হয়। বতসোয়ানায় বিশেষ করে ট্রাক এবং মহাসড়ক গ্রাহকের মাধ্যমে শিশুদের বাণিজ্যিক পাচারের উৎস এবং গন্তব্য হতে জড়িত।
২০০৫/২০০৬ শ্রমশক্তি জরিপ
"কেন্দ্রীয় পরিসংখ্যান অফিস" থেকে ২০০৫/২০০৬ শ্রমশক্তি জরিপটি একটি প্রাথমিক গবেষণা যা বতসোয়ানায় শিশুদের কর্মসংস্থানের অবস্থা সম্পর্কিত শ্রমশক্তির প্রবণতা বিশ্লেষণ করে। ৪১৫,৪৭১ জন শিশুর উপর করা সমীক্ষায় দেখা গেছে যে, ৭২.৪ শতাংশ শিশু পূর্ণকালীন বিদ্যালয়ে পড়াশোনা করছে, ২১.২ শতাংশ শিশু বিদ্যালয়-শিক্ষার পাশাপাশি শ্রমশক্তিতে জড়িত এবং ২.৬ শতাংশ প্রাথমিকভাবে কাজ করছে। গবেষণায় লিঙ্গভিত্তিক একটি বিশ্লেষণে দেখা যায় যে, ৭৫.১% নারীর তুলনায় সে সময় শুধুমাত্র ৬৯.২% পুরুষই বিদ্যালয়ে অংশগ্রহণ করছিল। ৩৯,১৭০ জন শিশু তাদের কর্মসংস্থানের কারণ স্পষ্টভাবে বলেছে, দুটি সবচেয়ে প্রচলিত কারণ তা হলো পারিবারিক সহায়তা (৬২.৮%) এবং ব্যক্তিগত আর্থিক চাহিদা (১২.৮%)। উৎস: লেখকদের গণনার ভিত্তিতে CSO শ্রমশক্তি জরিপ (২০০৫/২০০৫)
প্রভাব
শিশুশ্রমের প্রভাব অনেক সংশ্লিষ্ট শিশুদের কল্যাণকে প্রভাবিত করতে পরস্পর সংযুক্ত দেখা যায়। শিক্ষা এবং দারিদ্র্যের পরিণতির মাধ্যমে প্রভাব পরিলক্ষিত হয়।
শিক্ষা
বতসোয়ানায় শিশুশ্রম "শিক্ষার সাথে একটি নেতিবাচক সম্পর্ক আছে", যা ২০০৫/২০০৬ সালে শ্রমশক্তি জরিপের ফলাফল বিশ্লেষণ শিশুশ্রম এবং বিদ্যালয়ে পড়াশোনার নির্ণায়ক প্রতিবেদন-এর দ্বারা প্রতিষ্ঠিত। উপরন্তু, ইউনিসেফ ২০১৬-এর ফলাফলে দেখা যায়, বতসোয়ানার জনসংখ্যার ৯% শিশু শিশুশ্রমে নিয়োজিত, আরও দেখিয়েছে যে, ১৬% শিশু প্রাথমিক বিদ্যালয়ে যায় না। জনসংখ্যাতাত্ত্বিক প্রভাব যেমন পিতামাতার বিনিয়োগ এবং বাসস্থানের অবস্থান শিশুদের স্কুলে পড়ার ক্ষমতাকে আরও প্রভাবিত করে। শিক্ষা খরচের কারণে মাধ্যমিক শিক্ষার হার কমে যাওয়ায় বিদ্যালয়ে শিশুদের উপস্থিতি প্রভাবিত হয়। উদাহরণস্বরূপ, ৫৬.৭% ভর্তিকৃত পুরুষদের মধ্যে ৩৫.৭% নেট উপস্থিতি দেখা যায়।
দারিদ্র্যের পরিণতি
বতসোয়ানার অধ:পতিত অর্থনৈতিক দৃষ্টিভঙ্গির কারণে আন্তঃপ্রজন্মগত দারিদ্র্যের সংক্রমণ পরিলক্ষিত, দেখা গেছে প্রতি ৩ জন শিশুর মধ্যে ২ জন মাধ্যমিক বিদ্যালয় অনুপস্থিত। ইমানুয়েল বোথলে তার বতসোয়ানায় শিশুদের বাজেটের জন্য মামলা-তে দারিদ্র মানচিত্র (মোসেকি, ২০০৯) এবং ইউএনডিপি মানব উন্নয়ন প্রতিবেদন ব্যবহার করে বতসোয়ানায় ২২.৯% উচ্চ সংমিশ্রিত দারিদ্র্য সূচক নির্ণয় করেন। যৌন শোষণ এবং স্বাস্থ্যবিধি সমস্যাগুলি দীর্ঘমেয়াদী দারিদ্র্যের পরিণতি, যেমনটি বতসোয়ানা প্রেস এজেন্সি-এর ২০১০ সালের অনুসন্ধানে দেখা গেছে। সংস্থাটি একটি 'যৌন-গবেষণা' চালিয়েছিল যা প্রমাণিত করেছিল যে, মেয়েরা আর্থিক প্রয়োজনে পতিতাবৃত্তির আশ্রয় নেয় এবং খাবার টেবিলে রাখার কাজ করে। অধিকন্তু, সাম্প্রদায়িক দারিদ্র্য, যার ফলে ত্রুটিপূর্ণ স্বাস্থ্যবিধি এবং স্বাস্থ্য দেখা দেয়; উদাহরণস্বরূপ, ৫ বছরের কম বয়সী শিশু মৃত্যু হার ০.৫% (১৯৯২-২০১২) বৃদ্ধি পেয়েছে। ত্রুটিপূর্ণ স্বাস্থ্যবিধির ব্যাপকতা এইচআইভি/এইডস এর মতো রোগের বিস্তার হতে দেখা গেছে। দুর্বল প্রতিরোধমূলক ব্যবস্থা ০-১৮ বছর বয়সী এতিমদের মধ্যে দুর্বল প্রতিরোধমূলক ব্যবস্থার কারণে এইচআইভির বিস্তার ১৫.৭% হার পরিলক্ষিত হয়েছে।
গতিশীলতা
সমস্যা সমাধানের জন্য সামাজিক উদ্যোগের পাশাপাশি সরকারি সংস্থা এবং কাঠামোও রয়েছে।
সরকারি দৃষ্টিভঙ্গি
২০০৬ থেকে ২০০৮ সালের এর মধ্যে দেশটি বতসোয়ানায় শিশুশ্রম নিরসনের জন্য জাতীয় ব্যবস্থা কর্মসূচি প্রণয়নের প্রক্রিয়ায় ছিল, যা ২০০৮ সালের ফেব্রুয়ারিতে জাতীয়ভাবে অনুমোদিত হয়েছিল। আন্তর্জাতিক শ্রম সংস্থার (আইএলও) শিশুশ্রমের সবচেয়ে খারাপ রূপ দূর করার সাহায্যকল্প কর্মসূচির সাহায্যে এটির খসড়া তৈরি করা হয়েছিল। শিশুশ্রম বিষয়ক উপদেষ্টা কমিটি (পিএসিসি) সরকারি বিভাগ, সংগঠিত শ্রম ও ব্যবসা এবং সুশীল সমাজের প্রতিনিধিত্ব করে, এবং কর্মসূচির উন্নয়ন ও বাস্তবায়নে পথ দেখায়। এই ইস্যুতে জাতীয় সরকার তাদের প্রতিক্রিয়া সমশ্রেণীভুক্ত করার জন্য নীতি তৈরি করেছে। বতসোয়ানায় শিশুশ্রম নিরসনে জাতীয় ব্যবস্থা কর্মসূচি সচেতনতা সৃষ্টিতে ইস্যুটির প্রায় আইন ও নীতিমালা তৈরির জন্য সরকারি পদ্ধতির রূপরেখা দেয়। শ্রম ও স্বরাষ্ট্র মন্ত্রণালয়ের স্থায়িত্ব পরিকল্পনা হল আরেকটি নীতি যা বিদ্যালয়ের উপস্থিতির প্রবণতা এবং কর্মসংস্থানের অবস্থা ভালোভাবে বোঝার জন্য সমাজকর্মী এবংবিদ্যালয়ের শিক্ষকদের কাছে শিশুশ্রমের হিসাব রিপোর্ট করার জন্য শ্রম পরিদর্শক হিসেবে কাজ করে স্বেচ্ছাসেবক এবং সরকারি সহযোগী সংস্থাগুলি।
সরকার এই ইস্যুতে তাদের প্রতিক্রিয়া সমশ্রেণীভুক্ত করার জন্য একটি প্রক্রিয়া স্থাপন করেছে। মানব পাচার কমিটি ২০১৪ পাচার বিরোধী বিল দ্বারা প্রতিষ্ঠিত হয়েছিল এবং প্রতিরক্ষা, ন্যায়বিচার এবং নিরাপত্তা মন্ত্রণালয় (MDJS) এর নেতৃত্বে একটি রিপোর্টিং এবং রেফারেল প্রক্রিয়া হিসাবে কাজ করে। শিশুশ্রম সংক্রান্ত উপদেষ্টা কমিটি হল আরেকটি প্রক্রিয়া যাতে এনজিও স্বেচ্ছাসেবী এবং সরকারি কর্মকর্তারা সরকারের কাছে সমস্যাগুলির বিবরণ দেয়। মার্কিন যুক্তরাষ্ট্রের পররাষ্ট্র দফতর তাদের ২০১৭ বতসোয়ানা মানবাধিকার প্রতিবেদনে একটি যুক্তি উপস্থাপন করেছে, যে প্রক্রিয়াগুলি "দুর্লভ সম্পদ এবং গ্রামাঞ্চলকে লক্ষ্য করতে অক্ষমতার কারণে কার্যকারিতার অভাব রয়েছে"।
প্রয়োগ
ফৌজদারি এবং শ্রম আইনের মাধ্যমে আইনের প্রয়োগে সহায়তা করার জন্য সরকারের একটি কাঠামো রয়েছে। কর্মসংস্থান, শ্রম উৎপাদনশীলতা এবং দক্ষতা উন্নয়ন মন্ত্রণালয় শিশুশ্রম আইন ও নীতিগুলি প্রয়োগ করে এবং শ্রম পরিদর্শন পরিচালনার জন্য 'কর্মসংস্থান আইন' দ্বারা আরও অনুমোদিত। প্রতিরক্ষা, বিচার ও নিরাপত্তা মন্ত্রণালয় শিশুশ্রমের ক্ষেত্রে ফৌজদারি আইনের প্রয়োগকে সহজতর করে। ২০১৭ সালে পাবলিক প্রসিকিউশন অধিদপ্তর (ডিপিপি) শিশুদের সাথে খারাপ আচরণের জন্য ৭ জনকে দণ্ডাদেশ দিয়েছিল কিন্তু শিশুশ্রমের সাথে স্পষ্টভাবে কারণ যুক্ত করেনি।
সামাজিক উদ্যোগ
সরকারি তহবিল শিশুশ্রমের সমস্যা মোকাবেলায় সামাজিক উদ্যোগে ইস্যুটির লক্ষ্য কাঠামোর অন্যতম অংশ। বেসরকারী সংস্থার সম্পদের সাথে, এই কর্মসূচিগুলি সমস্যাটির বিরুদ্ধে সচেতনতা তৈরি করে এবং সম্প্রদায়ের জন্য উপলব্ধ সম্পদ সরবরাহ করে। সরকারের অর্থায়নে "অনাথ পরিচর্যা কর্মসূচি" ভর্তুকিযুক্ত বিদ্যালয় ফি এবং শিক্ষাগত অংশগ্রহণের উন্নয়নে শিশুদের খাবার সরবরাহ করে। আরেকটি কর্মসূচি হল স্থানীয় সরকার ও পল্লী উন্নয়ন মন্ত্রনালয় দ্বারা অভাবী শিশু ও অভাবী শিক্ষার্থীদের জন্য কর্মসূচি দরিদ্র পরিবারগুলিকে প্রয়োজনীয় সম্পদ এবং খাবার সরবরাহ করে।
সুপারিশসমূহ
সরকারি সংস্থা এবং অন্যান্য সংস্থার সুপারিশগুলি সমস্যার সমাধানের জন্য সম্ভাব্য সমাধান দেয়। ২০১৮ সালে মার্কিন যুক্তরাষ্ট্রের শ্রম বিভাগ তাদের শিশুশ্রমের সবচেয়ে খারাপ রূপ প্রতিবেদনে  বলেছে যে, কর্মসংস্থান আইন সংশোধন "বিদ্যালয়ে পড়াশোনার জন্য ন্যূনতম বয়সের প্রয়োজনীয়তার পাশাপাশি সমস্যাটি দূর করার জন্য সংস্থা এবং প্রয়োগকারী সংস্থার মধ্যে ব্যবধান হ্রাস করবে"। ইভা প্রসেক তার ২০১৬ সালে  বতসোয়ানাতে শিশুশ্রম বিষয়ক আলোচনা নথিতে "শিশুদের ক্ষতিকারক কাজে পতিত হওয়া রোধে সাক্ষরতা কর্মসূচিতে জাতীয় যুব নীতির অনুমোদন এবং পর্যালোচনার মাধ্যমে দারিদ্র্যের মতো কারণগুলি দূর করার সম্ভাব্য কৌশল উল্লেখ করেছেন "।  ইমানুয়েল বোথালে তার  বতসোয়ানাতে শিশুদের বাজেটের জন্য মামলা তে বলেছেন যে, শিশুদের জন্য বাজেট বরাদ্দ এবং সামাজিক ভিত্তিক উদ্যোগ "নেতিবাচক সামষ্টিক অর্থনৈতিক সূচকগুলির উন্নতির জন্য একটি গুরুত্বপূর্ণ যুক্তি"। অধিকন্তু, সমস্যাটির প্রকৃত ব্যাপ্তি এবং প্রসারতা বোঝার জন্য পূর্ণ বিবাদ সক্ষম করতে আরো গবেষণার প্রয়োজন
তেজগাঁও কলেজ
তেজগাঁও কলেজ,ঢাকা, বাংলাদেশের ঢাকায়, ফার্মগেটে অবস্থিত একটি বেসরকারি কলেজ। উচ্চ মাধ্যমিক ছাড়াও স্নাতক ও স্নাতকোত্তর শিক্ষা পরিচালনায় কলেজটি জাতীয় বিশ্ববিদ্যালয়ের অধিভুক্ত।
ইতিহাস
১৯৬১ খ্রিষ্টাব্দে জনাব মাওলানা আবুল খায়েরের নিরলস কর্মপ্রচেষ্টায় ঢাকার বুড়িগঙ্গা নদীর তীর ঘেষে দাঁড়িয়ে থাকা ইসলামিয়া হাই স্কুলে  ঢাকা নাইট কলেজ  নামে সর্বপ্রথম এই কলেজের যাত্রা শুরু। তখন কলেজটির সভাপতি ছিলেন তৎকালীন শিক্ষামন্ত্রী জনাব মফিজ উদ্দীন আহমেদ ও সম্পাদক ছিলেন জনাব শফিকুল ইসলাম। সেসময়ে কলেজের আর্থিক অবস্থা খুব খারাপ ছিল, শিক্ষকরা বিনা বেতনে ক্লাস নিতেন। তারপর প্রয়োজনের প্রেক্ষিতে জনাব মফিজ উদ্দীন কলেজটিকে ঢাকা আলিয়া মাদ্রাসায় স্থানান্তর করেন। এখানে ১৮ মাস ক্লাস চলার পর আবার তেজগাঁও পলিটেকনিক হাই স্কুলে (বর্তমান তেজগাঁও সরকারি উচ্চ বিদ্যালয়) স্থানান্তর করা হয়। এখানে ক্লাস চলে ১৯৬৩ থেকে ১৯৬৬ খ্রিষ্টাব্দ পর্যন্ত। নানা প্রতিকূলতায় কলেজকে আবারও স্থানান্তর করা হয় তেজগাঁও শিল্প এলাকার আসাদুল হকের ক্রাউন লন্ড্রিতে। অব্যবহিত পরে অধ্যক্ষ আমিনুল ইসলাম তেজগাঁও শিল্প এলাকা থেকে কলেজটিকে নিয়ে আসেন ফার্মগেটের বর্তমান আল-রাজী হাসপাতালে। এসময়ে 'ঢাকা নাইট কলেজ' নামটি পাল্টে বর্তমান 'তেজগাঁও কলেজ, ঢাকা' নামটি রাখা হয়। ১৯৭১ খ্রিষ্টাব্দের মুক্তিযুদ্ধের পর জনাব তোফায়েল আহমেদ অধ্যক্ষের দায়িত্ব নিলে কলেজটিকে স্থায়ী একটি নিবাস দিতে প্রাণান্ত প্রয়াস শুরু করেন। তিনি তৎকালীন ছাত্র-শিক্ষক-কর্মচারীদের সহায়তায় ঢাকার ফার্মগেটে জীবনের ঝুঁকি নিয়ে কলেজ ও ছাত্রাবাসের জন্য জায়গা ক্রয় করেন। গণপ্রজাতন্ত্রী বাংলাদেশ সরকারের তৎকালীন শিক্ষামন্ত্রী জনাব ইউসুফ আলী কর্তৃক ১২টন ঢেউটিন দিয়ে প্রথমবারের মতো কলেজের নিজস্ব অবকাঠামো নির্মাণ ও উন্নয়ন প্রক্রিয়া শুরু করা হয়। ১৯৯৮ সালে প্রফেসর মোঃ আবদুর রশীদ অধ্যক্ষের দায়িত্ব নেবার পর থেকে পাল্টে যেতে থাকে কলেজের অবয়ব। নতুন নতুন বিষয়ে অনার্স ও মাস্টার্স বিষয় চালু হতে থাকে। অবকাঠামোগত উন্নয়ন এবং শিক্ষার্থীর সংখ্যা দ্রুত বাড়তে থাকে। শিক্ষক - শিক্ষার্থীদের কাছে স্বীকৃতি পান আধুনিক তেজগাঁও কলেজের রূপকার হিসেবে। বর্তমান অধ্যক্ষ প্রফেসর মোঃ হারুন-অর-রশিদ ১২ এপ্রিল,২০২২ দায়িত্ব গ্রহন করেন।   বর্তমানে কলেজটি ফার্মগেটের ১৬ নম্বর ইন্দিরা রোডে সাতটি নিজস্ব  ভবন নিয়ে শিক্ষা কার্যক্রম অব্যাহত রেখেছে।
বিবরণ
thumb|300px|right|তেজগাঁও কলেজ ক্যাম্পাসে নির্মিত [[শহীদ মিনার ]] তেজগাঁও কলেজ নিজস্ব একটি আটতলা(বীর মুক্তিযোদ্ধা আসাদুজ্জামান খান প্রফেশনাল ভবন),তিনটি সাততলা,একটি ছয়তলা ও দুটি চারতলাবিশিষ্ট ভবন নিয়ে শিক্ষা কার্যক্রম পরিচালনা করছে। এই কলেজে সকাল ও বিকালে আলাদা শিফটে উচ্চ মাধ্যমিক শ্রেণী ছাড়াও স্নাতক ও স্নাতকোত্তর অধ্যয়নের ব্যবস্থা রয়েছে। কলেজটিতে ছেলে-মেয়ে উভয়ের শিক্ষার ব্যবস্থা রয়েছে। উচ্চ মাধ্যমিক শ্রেণীর ছাত্র-ছাত্রীদের জন্য নির্ধারিত পোশাক বা ইউনিফর্ম রয়েছে, অবশ্য স্নাতক ও স্নাতকোত্তর শ্রেণীর জন্য কোনো নির্ধারিত ইউনিফর্ম নেই।
কলেজের ছাত্র-ছাত্রীদের জন্য আলাদা আলাদা কমনরুম রয়েছে। কলেজ প্রাঙ্গনে ২০০৮ খ্রিষ্টাব্দে একটি শহীদ মিনার স্থাপন করা হয়। এছাড়া কলেজের একটি ভবনের দোতলায় পূর্ণাঙ্গ একটি জামে মসজিদ রয়েছে। কলেজের নতুন ভবনের নিচতলায় একটি অত্যাধুনিক অডিটোরিয়াম বা মিলনায়তন রয়েছে। যার নামকরন করা হয়েছে প্রিন্সিপাল আবদুর রশীদ অডিটোরিয়াম। জাতীয় বিশ্ববিদ্যালয় এর অধীভুক্ত বাংলাদেশের সর্ববৃহৎ বেসরকারি কলেজ প্রতিষ্ঠাকালীন সময় থেকেই দেশের শিক্ষাক্ষেত্রে অবদান রেখে যাচ্ছে।
অনুষদসমূহ
তেজগাঁও কলেজে বিজ্ঞান,সামাজিক বিজ্ঞান,কলা এবং ব্যবসায় শিক্ষা ও প্রফেশনাল কোর্সের ২৯টি আলাদা আলাদা বিষয়ে উচ্চ মাধ্যমিক, স্নাতক ও স্নাতকোত্তর শিক্ষা পরিচালনা করে আসছে। এই কলেজের অনুষদসমূহ হলো :
১.সিএসই(কম্পিউটার বিজ্ঞান ও প্রকৌশল)
২. বিবিএ
৩. বাংলা বিভাগ
৬. পরিসংখ্যান বিভাগ
৭. অর্থনীতি বিভাগ
৮. মার্কেটিং বিভাগ
৯. ফিন্যান্স বিভাগ
১০. হিসাব বিজ্ঞান বিভাগ
১২. পদার্থ বিজ্ঞান বিভাগ
১৩. রসায়ন বিভাগ
১৪. প্রাণরসায়ন বিভাগ
১৫. প্রাণিবিদ্যা বিভাগ
১৬. উদ্ভিদবিদ্যা বিভাগ
১৭. ইসলামিক স্টাডিজ বিভাগ
১৮. ইসলামের ইতিহাস ও সংস্কৃতি বিভাগ
১৯. ইতিহাস বিভাগ
২০. রাষ্ট্রবিজ্ঞান বিভাগ
২১. সমাজ কল্যাণ বিভাগ
২২. সমাজকর্ম বিভাগ
২৩. দর্শন বিভাগ
২৪. মনোবিজ্ঞান বিভাগ
২৫. ভূগোল বিভাগ
২৭. ট্যুরিজম এন্ড হসপিটালিটি ম্যানেজমেন্ট
২৮.থিয়েটার এন্ড মিডিয়া স্টাডিস বিভাগ
এছাড়াও রয়েছে:
গ্রন্থাগার ও পরীক্ষাগার
কলেজের শিক্ষার্থীদের শিক্ষা সুবিধার্থে তেজগাঁও কলেজে একটি সুপরিসর গ্রন্থাগার রয়েছে। গ্রন্থাগারটি পালাক্রমে একাধিক গ্রন্থাগারিকের তত্ত্বাবধানে পরিচালিত হয়। এছাড়া বিভিন্ন বিষয়ানুগ ব্যবহারিক শিক্ষার প্রয়োজনে রয়েছে পরীক্ষাগার।
সহশিক্ষা কার্যক্রম
কলেজের শিক্ষার্থীদেরকে সহশিক্ষা কার্যক্রমে উদ্বুদ্ধ করতে কলেজে বিভিন্ন সময় সাংস্কৃতিক অনুষ্ঠানের আয়োজন করা হয়। এছাড়া ডিবেটিং ক্লাব, থিয়েটার ক্লাব, বিএনসিসি, রোভার স্কাউট কার্যক্রমও পরিচালিত হয় কলেজে। এছাড়া বার্ষিক মিলাদ মাহফিল, বনভোজন আয়োজনের মাধ্যমে শিক্ষার্থীদের অনুপ্রাণিত করা হয়।
শিক্ষার মান উন্নয়নের জন্য শিক্ষার্থীদের সংগঠন "কোয়ালিটি ইম্প্রুভমেন্ট এন্ড ইন্টারন্যাশনাল টুরিস্ট ক্লাব" রয়েছে। প্রতি বছর জাতীয় এবং আন্তর্জাতিক মান উন্নয়ন সম্মেলনে অংশগ্রহণ করে থাকে।
প্রকাশনা
কলেজ থেকে অনিয়মিতভাবে অর্ণব নামে একটি সাহিত্য পত্রিকা প্রকাশিত হয়।
দিল্লি হোটেল অগ্নিকাণ্ড
২০১৪ সালের ১২ ফেব্রুয়ারি ভোর সাড়ে ৪ টার দিকে দিল্লী শহরের করোল বাগ এলাকায় অবস্থিত হোটেল অর্পিত প্যালেসে অগ্নিকাণ্ডের ঘটনা ঘটে এবং কমপক্ষে ১৭ জন নিহত হয়। হোটেলটির সমস্ত তলায় আগুন লেগেছিল; লোকেদের ভবন থেকে লাফিয়ে পড়তে দেখা যায়।
পটভূমি
আইনের দুর্বল প্রয়োগের কারণে ভারত জুড়ে প্রতি বছর আগুনে পুড়ে হাজার হাজার মানুষের মৃত্যু ঘটে। দিল্লি শহরে প্রায় ১,৭০০ দমকলকর্মী রয়েছে। তুলনা করার জন্য, নিউ ইয়র্ক সিটির দমকলকর্মীর চেয়ে আটগুণ বেশি, তবে দিল্লির জনসংখ্যার হিসেবে অর্ধেকেরও কম রয়েছে। হোটেল অরপিত প্যালেস ডিসেম্বর ২০১৭ সালে একটি অগ্নি নিরাপত্তা পরীক্ষায় পাস করে।
আগুন
দিল্লি অগ্নিনির্বাপণী সংস্থার চিফ ফায়ার অফিসার জানিয়েছিলেন যে ভোর তিনটা থেকে সাড়ে তিনটার মধ্যে আগুন লেগেছিল এবং অগ্নিনির্বাপণী সংস্থাকে তত্ক্ষণাত সতর্ক করা হয়নি। পুলিশ কন্ট্রোল রুমে প্রথম কলটি ভোর ৪ টা ৪৩ মিনিটে আসে। হোটেলটির দেয়াল এবং মেঝেতে থাকা কাঠের প্যানেলগুলির কারণে আগুন দ্রুত ছড়িয়ে পড়ে এবং হলওয়েগুলিতে প্রচণ্ড ধোঁয়ার সৃষ্টি করে। অনেক অতিথি তাদের ঘরে অবস্থান করে ধোঁয়া এড়াতে চেষ্টা করেছিলেন। জানালাগুলি একটি জটিল ল্যাচ সিস্টেমের সাথে লক করা থাকায় তারা কক্ষ থেকে পালাতে পারেনি।
হোটেলটির ৪৬ টি কক্ষের মধ্যে ৩৫ টিতে ৬০ জন অতিথি ছিলেন এবং হোটেলে অগ্নিকাণ্ডের রাতে প্রায় এক ডজন কর্মী ছিলেন। কমপক্ষে ৩০ জনকে দমকল বাহিনী উদ্ধার করেছিলেন, তবে ১৭ জন দগ্ধ অথবা শ্বাসরোধে প্রাণ হারায়। তিন জন; মিয়ানমারের এক মহিলা, একজন আইআরএস অফিসার এবং হোটেলের একজন বাবুর্চি লাফিয়ে পড়ে বাঁচতে চেয়েছিলো। কেবল মহিলাই বাঁচতে পেরেছিলেন।
ফল
দিল্লি পুলিশ আগুনের সূত্রপাতের আগে হোটেলটির দৃশ্যটি পুনরায় তৈরি করতে ত্রিমাত্রিক লেজার প্রযুক্তি ব্যবহার করে যাতে হোটেল কর্মীদের লঙ্ঘন এবং কিসের কারণে লঙ্ঘন ঘটে তার সন্ধান করতে পারে। তারা হতাহতের সংখ্যা সীমাবদ্ধ করার প্রয়াসে ভারতের পর্যটন কেন্দ্রগুলির ১,৫০০টিরও বেশি হোটেলের প্রদত্ত সনদ পর্যালোচনা করে।
প্রথম তথ্য প্রতিবেদনে (এফআইআর) হোটেলের অভ্যন্তরের ছয়টি ফাঁক তালিকাভুক্ত করা হয়েছিল এবং ব্যবসা এবং লাইসেন্সধারী এবং হোটেলটির ব্যবস্থাপনা তার অতিথিদের সুরক্ষা উপেক্ষা করে বলে উল্লেখ করে। উল্লিখিত ইস্যুগুলির মধ্যে ছিলো, হোটেলের কোনও তলায় বা রেস্তোঁরাগুলিতে কোনও আতঙ্ক সংকেত প্রদানের ব্যবস্থা ছিল না; কেবলমাত্র একটি জরুরী প্রস্থান যা তালাবদ্ধ ছিল এবং অতিথিদের জরুরি প্রস্থানটিতে দিকনির্দেশনা দেয়ার জন্য কোনও সঠিক চিহ্ন ছিলোনা। এটা আরও উল্লেখ করে যে দেয়াল এবং বিভাজকগুলোতে প্লাস্টিক এবং অন্যান্য জ্বলনযোগ্য পদার্থের ব্যাপক ব্যবহার এবং ছাদে একটি অস্থায়ী কাঠামো নির্মিত হয়েছিল যা সাহায্যে আগুন ও ধোঁয় দ্রুত ছড়িয়ে পড়ে।
শ্রীরামকৃষ্ণ আশ্রম, নিমপীঠ
শ্রীরামকৃষ্ণ আশ্রম হল রামকৃষ্ণ মঠ ও মিশনের একটি শাখাকেন্দ্র। এই কেন্দ্রটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহরের নিমপীঠে অবস্থিত।
ইতিহাস
১৯৬০ সালে রামকৃষ্ণ মঠের সন্ন্যাসী স্বামী বুদ্ধানন্দ দক্ষিণ চব্বিশ পরগনা জেলার প্রত্যন্ত গ্রামাঞ্চলে সেবাকার্য চালানোর উদ্দেশ্যে জয়নগরের নিমপীঠে এই আশ্রমটি প্রতিষ্ঠা করেন। পশ্চিমবঙ্গের তৎকালীন মুখ্যমন্ত্রী ড. বিধানচন্দ্র রায়ের সহযোগিতায় এই আশ্রমটি স্থাপিত হয়েছিল। আশ্রম কর্তৃপক্ষ সুন্দরবন অঞ্চলে দারিদ্র্য, নিরক্ষরতা, কুসংস্কার ও বেকারত্বের সমস্যা দূর করার জন্য গ্রামোন্নয়নের কাজ করে থাকেন। এই উদ্দেশ্যে নিমপীঠ শ্রীরামকৃষ্ণ অঞ্চল এই অঞ্চলে স্কুল, দ্বীপ সেবাকেন্দ্র ও স্বাস্থ্যকেন্দ্র প্রতিষ্ঠার পাশাপাশি কৃষি গবেষণার মাধ্যমে কয়েকটি স্বনির্ভরতা প্রকল্প পরিচালনা করে থাকে। রামকৃষ্ণ বিদ্যাভবন ও নিমপীঠ সারদা বিদ্যামন্দির নিমপীঠ আশ্রমেরই অধীনস্থ দু’টি স্কুল।
নির্মলা ভুরিয়া
নির্মলা ভুরিয়া ভারতের মধ্যপ্রদেশ সরকারের স্বাস্থ্য প্রতিমন্ত্রী। তিনি ২০০৮ সালে ঝাবুয়া জেলার পেটলাবাদ আসন থেকে ভারতীয় জনতা পার্টির প্রার্থী হিসাবে মধ্যপ্রদেশ বিধানসভায় নির্বাচিত হয়েছিলেন।
টার্টল্‌স ক্যান ফ্লাই
টার্টল্‌স ক্যান ফ্লাই ( Lakposhthâ ham parvaz mikonand, কুর্দি: Kûsî Jî Dikarin Bifirin Kaplumbağalar Da Uçar) ২০০৪ সালের কুর্দি যুদ্ধভিত্তিক চলচ্চিত্র নাট্য চলচ্চিত্র। রচনা, প্রযোজনা এবং পরিচালনা করেছেন বাহম্যান ঘোবাদি।
সঙ্গীত পরিচালনা করেছেন হোসাইন আলিজাদেহ। সাদ্দাম হোসেইনের পতনের পর এটি ইরাকে নির্মিত প্রথম চলচ্চিত্র।
সমালোচকদের প্রতিক্রিয়া
চলচ্চিত্রটি মূলত ইতিবাচক পর্যালোচনা অর্জন করেছে। পর্যালোচনা ভিত্তিক ওয়েবসাইট রটেন টম্যাটোস-এ ৭২টি পর্যালোচনার ভিত্তিতে ৭.৮/১০ গড়ে ছবিটির রেটিং স্কোর ৮৮% এবং ওয়েবসাইটের পরিসংখ্যানে বলা হয়েছে, "সাদ্দামের পতনের পর ইরাকের পটভূমিতে নির্মিত টার্টল্‌স ক্যান ফ্লাই অসাধারণ, স্পর্শকাতর ও গীতসুলভ হিসেবে প্রশংসিত।" মেটাক্রিটিক-এ ৩২টি পর্যালোচনার ভিত্তিতে এর রেটিং ৮৫/১০০, যা মূলত "বিশ্বব্যাপী সমাদৃত" নির্দেশ করে।
অস্ট্রিয়া-হাঙ্গেরি
অস্ট্রো-হাঙ্গেরীয় সম্রাজ্য (অস্ট্রিয়া-হাঙ্গেরি নামেও পরিচিত) বলতে একটি দ্বৈত রাজত্ব বা দ্বৈত রাষ্ট্রকে বোঝায়। ১৮৬৭ থেকে ১৯১৮ সাথ তথা প্রথম বিশ্বযুদ্ধের সমাপ্তি পর্যন্ত মধ্য ইউরোপে একটি সম্মিলিত রাজত্ব হিসেবে এই দ্বৈত রাষ্ট্রের অস্তিত্ব ছিল। ১৮০৪ থেকে ১৮৬৭ পর্যন্ত কেবল অস্ট্রীয় সম্রাজ্য নামে একটি রাজত্ব ছিল। ১৮৬৭ সালে সেখানকার ক্ষমতাসীন হাসবুর্গ রাজবংশ এবং হাঙ্গেরীয় নেতৃত্বের মধ্যে একটি সমঝোতা হয়। এই সমঝোতার ফলেই "অস্ট্রো-হাঙ্গেরীয় সম্রাজ্যের" আবির্ভাব ঘটে।
সম্মিলিত রাষ্ট্রটি বিপুল শক্তির অধিকারী ছিল। কিন্তু একই সাথে সে অঞ্চলে জাতীয় চেতনা বৃদ্ধি পেতে থাকে। একসময় দেখা যায় সাম্রাজ্যের মধ্যকার ১১টি পৃথক পৃথক জাতিগোষ্ঠীর পৃথক পৃথক ক্ষমতা দ্বারা কেন্দ্রীয় নেতৃত্বে বিতর্কের সৃষ্টি হচ্ছে। এই পুরো সময় জুড়ে হাসবুর্গ রাজবংশ অস্ট্রীয় সাম্রাজ্য এবং হাঙ্গেরীয় সাম্রাজ্যের নেতৃত্বে আসীন ছিল। তারা আত্ম-নিয়ণ্ত্রিত সরকার ব্যবস্থার সুবিধা ভোগ করত এবং যুগ্ম বিষয়াদিতে হস্তক্ষেপের অধিকার রাখত। মূলত পররাষ্ট্র ও প্রতিরক্ষা নীতিতে তাদের কর্তৃত্ব ছিল। এই বিশাল রাজতন্ত্রের পুর্ণ নাম হিসেবে তারা বেছে নিয়েছিল, "The Kingdoms and Lands Represented in the Imperial Council and the Lands of the Crown of St. Stephen"।
এই দ্বৈত রাষ্ট্রের রাজধানী ছিল ভিয়েনা। ভৌগলিকভাবে অস্ট্র-হাঙ্গেরীয় সাম্রাজ্য ছিল ইউরোপের দ্বিতীয় বৃহত্তম রাষ্ট্র। প্রথম ছিল রুশ সাম্রাজ্য। এছাড়া জনসংখ্যার দিক দিয়ে এই রাষ্ট্র ছিল তৃতীয়, রুশ ও জার্মান সম্রাজ্যের পরেই। বর্তমানে এই সমগ্র অঞ্চলের মোট জনসংখ্যা প্রায় ৬৯ মিলিয়ন। অস্ট্রো-হাঙ্গেরীয় সাম্রাজ্য বেশ কিছু ভাষা সরকারিভাবে স্বীকৃত ছিল। এই ভাষাগুলোতে সাম্রাজ্যের নামগুলো ছিল এরকম:
আজাদ নগর মেট্রো স্টেশন
আজাদ নগর (মারাঠি: अजद नगर) ভারতের মুম্বইয়ের আন্ধেরীর আজাদ নগর এলাকায় পরিবেশনকারী মুম্বাই মেট্রোর লাইন ১ এর একটি মেট্রো স্টেশন। এটি ৮ ই জুন ২০১৪ সালে জনসাধারণের জন্য উন্মুক্ত করা হয়।
স্টেশন বিন্যাস
স্টেশনটি তিনটি স্তরে বিন্যস্ত রয়েছে। এই তিনটি স্তর হল ভূমি স্তর (রাস্তায় স্তর), এল১ বা দ্বিতীয় স্তর এবং এল২ বা তৃতীয় স্তর। ভূমি স্তরে স্টেশনের প্রবেশ পথের শুরু এবং প্রস্থান পথের শেষ হয়। দ্বিতীয় স্তর বা এল১ বা মধ্যবর্তী তলাতে মূলত টিকিট পরীক্ষা ও টিকিট ক্রয়ের ব্যবস্থা রয়েছে। তৃতীয় স্তর বা এল২ বা শেষ স্তরে দুটি প্ল্যাটফর্ম এবং পূর্ব ও পশ্চিমগামী দুটি রেল ট্র্যাক রয়েছে।
ফিলিপ জোসেফ হার্টগ
'''স্যার পি. জে. হার্টগ''' ঢাকা বিশ্ববিদ্যালয়ের প্রথম উপাচার্য। তিনি ১৯২০ সালের ১ ডিসেম্বর উপাচার্য হিসেবে তার দায়িত্ব বুঝে নেন।
জন্ম ও শিক্ষাজীবন
স্যার হার্টগের জন্ম ১৮৬৪ সালের ২ মার্চ। তার কয়েক পূর্বপুরুষের বাস ছিল হল্যান্ডে। সেখান থেকে উনিশ শতকের প্রথম দিকে তার এক পূর্বপুরুষ ফ্রান্সে যান। একপর্যায়ে তার বাবা ফরাসি ভাষার শিক্ষকের চাকরি নিয়ে ইংল্যান্ডে যান। সেখানেই পরিবারটি থিতু হয়। সে সূত্রে তিনি ব্রিটিশ আর ধর্মীয় পরিচয়ে তিনি ছিলেন ইহুদি। তিন ভাই ও এক বোনের মধ্যে তিনি ছিলেন তৃতীয়।
শিক্ষাগত যোগ্যতা ও প্রশাসনিক দক্ষতা উভয় ক্ষেত্রেই স্যার পি জে হার্টগ ছিলেন অসাধারণ। তার সময়ের সবচেয়ে আধুনিক শিক্ষা অর্জন করেছিলেন তিনি। মাধ্যমিক শিক্ষা লন্ডনের ইউনিভার্সিটি কলেজ স্কুলে। উচ্চশিক্ষা নেন ফ্রান্সের প্যারিস বিশ্ববিদ্যালয়, জার্মানির হাইডেলবার্গ বিশ্ববিদ্যালয় ও কলেজ দ্য ফ্রান্স থেকে। সবশেষে তিনি ম্যানচেস্টারের ওয়েলস কলেজে বিশপ বার্কলে স্কলার ছিলেন।
কর্মজীবন
তার কর্মজীবনের শুরু ভিক্টোরিয়া ইউনিভার্সিটিতে রসায়নের সহকারী প্রভাষক হিসেবে। এরপর তিনি শিক্ষকতা থেকে বিশ্ববিদ্যালয় প্রশাসনে যোগ দেন ম্যানচেস্টার বিশ্ববিদ্যালয়ে। লন্ডন বিশ্ববিদ্যালয়ে একাডেমিক রেজিস্ট্রার ছিলেন প্রায় ১৭ বছর।
ঢাকা বিশ্ববিদ্যালয় প্রতিষ্ঠার সিদ্ধান্ত হওয়ার পর প্রশাসনিক দক্ষতার কথা বিবেচনায় নিয়ে উপাচার্যের দায়িত্ব দেওয়া হয় স্যার ফিলিপ জোসেফ হার্টগকে। চার হাজার টাকা বেতন ও বাসভবন-সুবিধা নিয়ে ১৯২০ সালের ১ ডিসেম্বর তিনি যোগ দেন কলকাতায় ঢাকা বিশ্ববিদ্যালয়ের প্রকল্প অফিসে। তার সঙ্গে ছিলেন স্ত্রী লেডি ম্যাবেল হেলেন হার্টগ ও দুই শিশুপুত্র।
ডরিয়েল্টন
সাফল্য
ফ্লুমিনেন্স
ফিলিপ জোসেফ হার্টগ
কর্মজীবন
১৯২১ সালের ৭ জানুয়ারি ঢাকার বলধার বাগানবাড়ি প্রাঙ্গণে হার্টগ দম্পতিকে সংবর্ধনা দেওয়া হয়। ঢাকা বিশ্ববিদ্যালয়ের প্রথম উপাচার্য সেদিন বলেন, ‘এই বিশ্ববিদ্যালয় প্রতিষ্ঠার ঐতিহাসিক পটভূমি আপনারা জানেন। নতুন প্রদেশ বাতিলের পর লর্ড হার্ডিঞ্জের কাছে মুসলমান প্রতিনিধিদের আলাপ-আলোচনার ফসল এই বিশ্ববিদ্যালয়।’ তিনি চেয়েছিলেন পূর্ব বাংলায় একটি অসাম্প্রদায়িক ও জ্ঞানভিত্তিক মধ্যবিত্ত সমাজ গড়ে উঠুক, বিশেষ করে পিছিয়ে পড়া বাঙালি মুসলমানদের মধ্যে। যাতে তারা রাজনৈতিক ব্যাপারে আরও বেশি অংশ নিতে পারেন এবং ভবিষ্যতে বাংলার সরকার পরিচালনায় যথেষ্ট যোগ্যতা ও দক্ষতার পরিচয় দিতে পারেন।
ডরিয়েল্টন
সাফল্য
ঢাকা আবাহনী
ফিলিপ জোসেফ হার্টগ
তথ্যসূত্র
<references group="Dhaka University" />ঢাকা বিশ্ববিদ্যালয়ের ইতিহাস
ডরিয়েল্টন
সাফল্য
বসুন্ধরা কিংস
রুদ্রনীল ঘোষ
রুদ্রনীল ঘোষ (জন্ম: ৬ জানুয়ারী, ১৯৭৩) একজন ভারতীয় বাংলা অভিনেতা এবং রাজনীতিবিদ।
শিক্ষা
তিনি কলকাতা বিশ্ববিদ্যালয়ের নরসিংহ দত্ত কলেজ থেকে স্নাতক করেন।